નોટબંધી પહેલાં પણ એક વર્ગ પોતાના ડેબિટ કે ક્રેડિટ કાર્ડથી ખરીદી કરતો હતો. હવે ઓનલાઈન સિવાય બીજો વિકલ્પ મુશ્કેલ છે. જેથી લોકોએ મોબાઈલ એપ.થી ડિજિટલ પેમેન્ટ કે સ્વાઈપ મશીનથી પેમેન્ટ કરવું પડે છે. જોકે આવાં ટ્રાન્જેક્શન સુરક્ષિત અને ભરોસાપાત્ર ન હોવાની શંકાથી મોટાભાગના લોકો વ્યવહાર કરતાં અચકાઈ રહ્યા છે. આવા વ્યવહારમાં અગાઉ સાયબર ક્રાઈમના કિસ્સા પણ પ્રકાશમાં આવેલા છે. જેને લઈને પ્રથમ વખત ઓનલાઈન પેમેન્ટ કરતા લોકોના મનમાં એક જ પ્રશ્ન છે કે આ માધ્યમ કેટલું વિશ્વાસપાત્ર?